Másodszor is a világ legjobbja lett a Jammertal Borbirtok! A világ egyik legnagyobb presztízsű borversenyén, a Concours Mondial de Bruxelles 2026-on a JBB történelmet írt! A legmagasabb pontszámot, az International Revelation Red Wine díjat mintegy hat és félezer mintából a vörösborok kategóriájában a villányi Jammertal Borbirtok Koh-I-Noor Merlot 2018 tétele kapta. 2021-ben birtokunk egyszer már megkapta a legmagasabb vörösbornak kijáró díjat, ekkor a Cassiopeia Merlot 2015 lett a nyertes. A történelmi világsiker értékét mutatja, hogy ilyen nyílt kategóriában és a verseny történetében soha egyetlen borászat nem érte el kétszer a kategória legmagasabb pontszámát. Tudomásunk szerint egyetlen más borászat nem ért el akár két különböző hasonló presztízsű nemzetközi borversenyen deklaráltan legmagasabb pontszámot. Sikerünk a Kövesdi Zsófia főborászunk és a Nagy Zsolt szőlészeti vezetőnk irányította csapatunké és a Villányi borvidék világszínvonalú terroirjáé. A világelső Koh-I-Noor Merlot 2018 augusztus 24-én kerül kereskedelmi forgalomba bruttó 50’ 000 Ft / palack áron. Az érdeklődő borbarátoknak kedvezményes előrendelési lehetőséget biztosítunk: 2026. szeptember 20. éjfélig „early bird” előjegyzéssel 6 palack Koh-I-Noor Merlot 2018 40 % -os kedvezménnyel, 179.000 Ft bruttó áron rendelhető díszdobozban. Az ár tartalmazza a kiszállítás költségét is Magyarország területén. —— A CMB zsűrijének hivatalos véleménye: Illatában fekete gyümölcsök (szeder, fekete ribizli) és fűszerek (édesgyökér, vanília) aromái érződnek, melyeket bőrös jegyek erősítenek. Ízében frissesség, figyelemre méltó komplexitás és hosszúság jellemzi a bort. Elegáns, kidolgozott és ígéretes bor.